CELEX: 32021D0325
Language: sl
Date: 2021-02-22 00:00:00
Title: Izvedbeni sklep Sveta (EU) 2021/325 z dne 22. februarja 2021 o imenovanju podpredsednika Nadzornega odbora Evropske centralne banke

24.2.2021   
               
               
                  SL
               
               
                  Uradni list Evropske unije
               
               
                  L 64/6
               
            
         IZVEDBENI SKLEP SVETA (EU) 2021/325
         z dne 22. februarja 2021
         o imenovanju podpredsednika Nadzornega odbora Evropske centralne banke
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) in zlasti člena 26(3) Uredbe,
         ob upoštevanju naslednjega:
         
                     (1)
                  
                  
                     Svet je 15. oktobra 2013 sprejel Uredbo (EU) št. 1024/2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (ECB).
                  
               
                     (2)
                  
                  
                     Načrtovanje in izvajanje nalog, ki se prenesejo na ECB, bi moral v celoti izvajati Nadzorni odbor, ki ga sestavljajo predsednik, podpredsednik, štirje predstavniki ECB in po en predstavnik pristojnega nacionalnega organa iz vsake sodelujoče države članice.
                  
               
                     (3)
                  
                  
                     Nadzorni odbor je ključen organ pri izvajanju nadzorniških nalog, ki jih ECB opravlja v okviru enotnega mehanizma nadzora. Z Uredbo (EU) št. 1024/2013 je bilo zato na Svet preneseno pooblastilo, da imenuje predsednika in podpredsednika Nadzornega odbora.
                  
               
                     (4)
                  
                  
                     Svet je 4. oktobra 2019 z Izvedbenim sklepom (EU) 2019/1671 (2) za podpredsednika Nadzornega odbora imenoval Yvesa MERSCHA. Njegov mandat se je iztekel 14. decembra 2020.
                  
               
                     (5)
                  
                  
                     V skladu s členom 26(3) Uredbe (EU) št. 1024/2013 ECB po predstavitvi stališča Nadzornega odbora predloži Evropskemu parlamentu predlog za imenovanje podpredsednika Nadzornega odbora, ki se izbere izmed članov Izvršilnega odbora ECB. ECB je takšen predlog predložila 18. decembra 2020, Evropski parlament pa ga je odobril 8. februarja 2021 –
                  
               SPREJEL NASLEDNJI SKLEP:
         
            Člen 1
            Frank ELDERSON se imenuje za podpredsednika Nadzornega odbora Evropske centralne banke za obdobje petih let od 24. februarja 2021.
         
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Bruslju, 22. februarja 2021
            
               
                  Za Svet
               
               
                  Predsednik
               
               J. BORRELL FONTELLES
            
         
         
            (1)  UL L 287, 29.10.2013, str. 63.
         
            (2)  Izvedbeni sklep Sveta (EU) 2019/1671 z dne 4. oktobra 2019 o imenovanju podpredsednika Nadzornega odbora Evropske centralne banke (UL L 256, 7.10.2019, str. 8).